משה הלוי הנזיר

הרב משה הלוי הנזיר היה מחכמי היישוב היהודי בחברון בארץ ישראל במאה ה-17 ושד"ר. הוא היה אביו של יוסף הלוי נזיר וחתנו של אברהם בן חנניה, רבה של חברון ותלמידו של יוסף מטראני.

עלה ככל הנראה עם ילדיו מקושטא בשנת ה'תל"א (1671) והתיישב בירושלים.

בשנים תכ"ח-תל"א (1668–1671) היה שליח חברון בסוריה ובטורקיה, וביקר בהן ב-56 קהילות יהודיות.

בספר "תורת החסד" מוזכר כי בביקורו בעיר סטרומיצה בבלקן, הבחין בבעיות במנהגי הכשרות של הקהילה וכתב על כך לרבה של סלוניקי חסדאי הכהן פרחיה על מנת שיזהיר את בני הקהילה לבל ייכשלו באותם מנהגים. אברהם יערי מציין זאת כאחד הדוגמאות למעורבותם של שליחי ארץ ישראל בהשפעה רוחנית על הקהילות בתפוצות ישראל וכן כדוגמה כיצד נדרשו השד"רים לענות לשאלות הלכתיות בקהילות רחוקות כאשר לא היה ברשותם הספרים לעיין לשם מתן התשובות. במסע שליחותו זו גם נשדד על ידי ליסטים באחת משלבי המסע אך את רוב כספי השליחות הציל. ר' יוסף הכהן שליח חברון הבא שנשלח אחריו לטובת חברון, השתמש במידע שהשאיר ר' משה הנזיר בכדי לצאת למסעו.

בשנת תל"ט (1679) יצא בשליחות חברון בשנית והגיע בין היתר גם לבלגרד כפי שמעיד החכם צבי שנפגש עמו בסעודה אצל רב העיר רבי יוסף אלמושנינו. כמנהגם רצו לכבד את שליח ארץ ישראל בזימון אשר מסתיימת בכוס של ברכה אולם מאחר שרבי משה הלוי נזיר שמשון היה, העביר לאחד מהם את כוס היין לשתות מיד לאחר שבירך מפני שאסור היה לו לשתות יין כלל.

אברהם יערי מכנה אותו בתור  ו. כמו כן הוא מביא עדותו של הרב החיד"א .

נקבר בבית העלמין היהודי העתיק בחברון.

מיצירתו התורנית
משה הלוי הנזיר כתב שאלות ותשובות שנכללו בחלקם בספר שכתב בנו, "מטה יוסף"יוסף הלוי נזיר, מחנה יוסף, קונסטנטינופול, 1717-26 וחלקם בספר שכתב חסדאי הכהן פרחיה "תורת חסד".חסדיה הכהן פרחיה, "תורת חסד", סלוניקי, 1733 חתנו של בנו, ישועה שבאבו, טעןבהקדמה לספר "מטה יוסף" חלק ב שיש ברשותו ספרי שו"ת נוספים של משה הלוי הנזיר בשם "מים חיים" אותם כתב עם חמיו אברהם בן חנניה, ובשם "יד משה" על ארבעה טורים חלק חושן משפט.

 קישורים חיצוניים 
אברהם יערי, "שלוחי ארץ ישראל - תולדות השליחות מהארץ לגולה, מחורבן בית שני עד המאה התשע עשרה", עמ' 468–470, ירושלים, מוסד הרב קוק, תשס"ב.

 , אות צז, ערך "מטה יוסף"

הערות שוליים

קטגוריה:חברון: רבנים
קטגוריה:האימפריה העות'מאנית: אישים
קטגוריה:שד"רים
קטגוריה:עולים לארץ ישראל במאה ה-17
קטגוריה:מחברי ספרי שו"ת
קטגוריה:נזירים (יהדות)
קטגוריה:אישים הקבורים בבית הקברות היהודי בחברון